Datasets:
khaled123
/
Testtun

Dataset card Data Studio Files
xet
 Community
1
text
stringlengths
0
38.1k
Un conseil à l'association tunisienne des villages d'enfants SOS: L'engouement des tunisiens résident en tunisie pour la zakat via le sms au 85510, est grandiose, et ça continuera inchallah. Mais, les tunisiens à l'étranger❤ sont aussi hyper motivés pour soutenir les enfants que vous protégez, alors en plus du lien ...
السلام عليكم آخر مرة باش نعاود نفسر حكاية الاداءات للناس السلبيبن الي يسعاو بتعاليقهم الهدامة لتكسير حملة المساعدة للاطفال اليتامى وو فاقدي السند عبر دفع زكاة الفطر بارسال sms فيه SOS الى الرقم 85510. اي نعم، الSMS يساوي 2125 مليم، فيهم 1700 مليم قيمة الزكاة، و 425 مليم اداءات بين اتاوة على الاتصالات و اداء على ال...
صحة شريبتكم اتصالات تونس، المشغل العمومي و شركة اوريدوو و اورانج انخرطو في حملة الزكاة لقرى الاطفال اليتامى و فاقدي السند، قاعدين يبعثو في sms لحرفاءهم باش تعلم الناس الكل❤. شكرا اتصالات تونس شكرا اوريدوو شكرا اورانج #envoyez_SOS_au_85510 لزكاة الفطر، لازم ميساج على كل فرد من العائلة
تأكيييييد: الرقم 85510 لزكاة الفطر لصالح جمعية قرى الاطفال يشتغل دون مشاكل، فقط الضغط كبير عليه، واصلوا مرة و اثنين و ثلاثة، عندكم حتى لنهار العيد قبل صلاة العيد باش تبعثو بالنسبة للناس الي تحب تعطي زكاة الفطر، بالنسبة لمن يريد التبرع عموما، الرقم يبقى مفتوح لمدة 3 اشهر.
صحة شريبتكم مبروك للاطفال اليتامى و فاقدي السند. 85510 هذا هو رقم ارساليات زكاة الفطر الي تمشي للجمعية الوطنية لقرى الاطفال SOS. سعر الارسالية 2125 مليم منهم 1700 مليم قيمة زكاة الفطر على كل فرد من افراد العائلة، و 425 اداءات، لسبب بسيط، الاعفاءات من الاداءات ما تصير الا في قانون المالية، و هذاكا علاه ما لقاوش حل لحذ...
إعادة الBig Data و الData mining ملاحظة قبل ما نبدا : الإعادات تستهدف الاوخيّان الجدد الي شرفو الصفحة بمتابعتها، مع الإعتذار لقدماء الصّفحة الي قاعدين الايامات الاخيرة يشوفو في برشا إعادات، هي ترتيحة بعد الماراطون متاع الاشهر الي فاتو، و نوعدكم انّو كلّ ما فمّا حدث يستحق، نقصّو على الترتيحة و نحكيو عليه.. اليوم نح...
صباح الخير اليوم جمعة، توا الحداش متاع الصباح، مازال ماخرج شي في موضوع sms الزكاة لقرى الاطفال اوريدوو، اتصالات تونس،اورانج، الهيئة الوطنية للاتصالات، رئاسة الحكومة، فينكم؟ فين وصلتو؟ الجمعية الوطنية لقرى الاطفال SOS، فينكم اش صار في الدوسي؟ اتمنى من وسائل الإعلام تواصل ضغطها معانا و تعطينا فين وصلت الحكاية. #un_SM...
سلام عليكم بإعتباري كالعادة، في كل ماتش كبير للمكشخة يتم بيني و بين النوم تبادل سحب السفراء و قطع العلاقات الدبلوماسية، قلت ما فيها باس نمرج ناس اخرى معايا😈😁😁 لذا هاو تذكير بما جاء في تقرير محكمة الحسابات حول مشاكل الصندوق الوطني للتقاعد و الحيطة الاجتماعية cnrps (صندوق تقاعد موظفي القطاع العام و الوزارات): بين 2...
صحة شريبتكم صراحة انجاز عملتوه بإنخراطكم في فكرتنا لحملة زكاة الفطر #un_SMS_pour_SOS شكرا على المساندة، شكرا على ثقتكم في الصفحة و مساندتكم للفكرة. شكرا لأكسبراس افم و للمتميز مهدي كتو اول من حكى على الفكرة. شكرا لماتينال شمس اف ام الي اتصلت بكل المتداخلين في العملية و اعطاتنا الوضعية لحد الآن.. شكرا خاصة حمزة البلومي...
سلام عليكم... اعادة مع تحيين الارقام، للجدد الي يحبو يفهمو شنوا مخزون العملة الصعبة و تأثيرو على حياة المواطن... كالعادة، الي عندو رواري يتبعنا و بإذن الله ما يندمش😁 حسب موقع البنك المركزي، مخزون تونس من العملة الصّعبة، ما يغطّي كان 75 يوم توريد لبلادنا... اليوم باش نحاولو نجاوبو مع بعضنا، على سؤال ينجّم يسألو أي...
صحة شريبتكم اعذروا اصراري، و اعذروا خاصة غيابي عن مقالات العادة في الفترة الأخيرة (الله غالب غاطس خدمة)، لكن هي حلمة بدات بيكم هوني و نحاولو نواصلو المطالبة بيها، الهاشتاغ: #un_SMS_pour_SOS لتوفير خدمة ارساليات قصيرة بقيمة زكاة الفطر لصالح جمعية SOS لقرى الأطفال، خذا صدى عظيم في وسائل الاعلام، و اليوم مفتي الجمهورية ...
صحة شريبتكم، ما ترخّوش: #un_SMS_pour_SOS مازال نستناو في مسؤولي شركات الاتصال و الهيئة الوطنية للاتصالات و جمعية sos باش يتفاهمو و يلقاوولنا نومرو
سلام عليكم المفتي قدر زكاة عيد الفطر بدينار و 700 مليم للفرد. هيا يا tunisie telecom يا ooredoo يا orange تفاهمو مع جمعية sos قرى الاطفال و خرجولنا رقم موحد نبعثولو يهديكم... شاهية طيبة من فضلكم الناس الكل الي موافقتني تحط الهاشتاغ على حيوطها #un_SMS_pour_SOS
صحة شريبتكم انتشار إشاعة في الفيسبوك عن إضراب في محطات الوقود الحكومة: ما فماش إضراب الاتحاد: ما فماش إضراب الغرفة متاع المزوّدين : ما فماش إضراب ومع ذلك، السيارات بالصف على جميع محطات الوقود وحاليا ما فمّا حتى قطرة ايسونس في تونس العاصمة على الاقل... الفايسبوك ممكن يتحول الى نقمة لما تنعدم القيم اعادة لتدويتة قدي...
صحة شريبتكم رغم انو اي عاقل ليس في حاجة للتأكيد على امر واضح، لكن التأكيد باهي، بإعتبار انو مفتي الجمهورية افتى بجواز الزكاة لصالح جمعية قرى الاطفال لرعاية الايتام، و بإعتبار قرب تخريج زكاة الفطر، يا ليت لو مشغلين الهاتف الثلاثة Tunisie Telecom Orange Ooredoo يحطو على ذمة الناس رقم موحد لارسال SMS بقيمة زكاة الفطر، ...
بايت مجمّر صحة شريبتكم جوائز و مسابقات الشّركات اليوم باش نحكيو في موضوع مختلف البطاقات الي تفرّقها الشّركات، في شكل cartes fidélité و الا الجوائز والمسابقات الي تعملهم الشّركات، والي يكفي باش المواطن يعمّر قصاصة، و مباشرة يدخل في قرعة و ممكن يربح... قبل ما نحكيو في الموضوع، نرجع بيكم لأوائل القرن الي فات، في الو...
آسف المقال السابق بالانغليزية هبط بغلطة، قاصد نهبطو على حيطي، ... ديزولي ساعة ساعة نزلق فيها الفازة هذي... آسف شاهية طيبة تحيين: بون حسب بعض التعليقات، حتى الجملة هذي ظهر فيها مشكلة و لازمني نوضح😑: طبعا قصدي بالغلطة هو انو لغة و طبيعة المقال لا علاقة بالخط التحريري متاع الصفحة و موش انو الناس ما تفهمش الانغليزية...
بايت مجمّر السلام عليكم الخوصصة، المؤسسات العمومية... نبداو السّاعة بفكرة عامّة، اوّلا نبعدو على الشعارات الفضفاضة من الجيهتين، لا "الخوصصة هي الحلّ"، و لا كذبة "الخوصصة هي بيع تونس"... نفسرو ثانيا شنيّة المؤسّسات العموميّة المعنيّة بالخوصصة حاليّا، بالنّسبة للشّعب التّونسي... المؤسّسات العموميّة هي في الواقع شركات...
صحة شريبتكم اشهار الجامعات الخاصة الجبارة، قاعد يتعدى هالنهارين مع المقرونة و القوتة و الياغرط... عاد ما فيها باس نتذكرو مع بعضنا تقرير دائرة المحاسبات حول الجامعات الخاصة في بلادنا... نواصلو مع التقرير 31 لدائرة المحاسبات و اليوم نحكيو على اشراف وزارة التعليم العالي على الجامعات الخاصّة: عندنا في تونس 72 جامعة خاصّ...
ملاحظة: تم ban لكل من قام بتعليق جهوي في المقال السابق، منطق يكرهونا، و احنا رجال و هاك التخاريف متاع العقد الخصوية و الجهويات المريضة متاع فروخ عمرها ما خالطت حد في حياتها، هو منطق مرفوض، تونس قبل كل الجهات، في الصفحة هذي على الاقل، كل نقاش فيه مس من جهة، او فيه تفخيم و "ترجيل" و تشريف جهة على حساب البقية، مرفوض و مط...
السلام عليكم اليوم، باش نحكيلكم على رحلات المسافرين نحو الميناء التجاري بجرجيس... جرجيس بلاد صغيرة، حوالي 80 الف ساكن، مواجهة لجربة، اقتصادها قائم اساسا على البحر و الزيتون و شوية سياحة (مقارنة بجربة)... جرجيس فيها برط تجاري من اوائل التسعينات، برط كبير، قعد حتى لعام 2016 ما يخدم الا بعض بواخر تصدير النفط كي كان فما ...
شوية موجات ايجابية تمكن فريق طبي بالمستشفى العسكري بالعاصمة اليوم الجمعة، من إنهاء عملية زراعة صمام الشريان الأبهر للقلب لمريض، بنجاح. وتمت العملية التي تعد من أصعب عمليات القلب، بتبنيج موضعي وعبر استعمال تقنية المنظار. انجاز طبي باهر في المستشفى العسكري، شكرا لأطباء هذا المستشفى، تحية للدكتور ناظم الحجلاوي و تحية...
شح السيولة... السلام عليكم، النهارين الي فاتوا كثر الحديث على موضوع السيولة، و بعد إشاعة البنك المركزي يوقف قروض الإستهلاك، تعدينا للتّصريحات و التّصريحات المضادّة، و كالعادة، رفس في حلّاب مقعور للأسف، هات نفهمو مع بعضنا... أوّلا شنيّة السّيولة البنكيّة: البنوك توجدت في العالم، للقيام بدور الوسيط بين الي عندو فلو...
صحة شريبتكم، سلام عليكم، العويل الي نسمعو فيه على الاليكا تجاوز حد المعقول، الستاتي هذا ما فيهش تفاصيل على شنية الاليكا، فيه فقط كلام صحافي متميز يخلي الامل يرجع في الصحافة التونسية، اقراو كلام العقل هذا خاطرو فعلا كلام صحيح بكلو، في انتظار نهبطو مقالات مفصلة حول الموضوع هذا... و من البحث الي قمت بيه في الموضوع، هذا ...
صحة شريبتكم في مصر بداية من 1 ماي 2019، كل التعاملات المالية الي اكثر من 500 جنيه (حوالي 100دينار) مع الادارات و المؤسسات العمومية و الوزارات، لا تتم الا عن طريق البطاقات البنكية او او التحويلات للبنكية او عبر الانترنات، يعني الكاش لا، تعرف ما تعرفش، امورك، عجبك ما عجبكش، امورك عاقبة لينا
هذوما موقفين نقل الفسفاط بالقطار عندهم سنوات، و السكة تهز زادا مسافرين 3 ولايات في الوسط الغربي من و الى تونس، آما موش مشكل هذوكم، سكانهم ما يعنيوهمش... يطالبو بالشغل و الحرية مساكن.. لاحظوا انهم عندهم سنوات معتصمين لتعطيل نقل الفسفاط بالقطار، آما الكماين متاع الفسفاط يتعداو نورمال ما يدوروش بيهم؛ هذوكم داخلين في الحر...
الكنغو الديمقراطية شعب فقير، ثرواتو منهوبة، يقودوه كمشة مرتشين باعوا ثروات بلادهم... البارح الترجي لعبت في الكنغو، دور نصف نهائي لرابطة ابطال افريقيا، الفريق الكنغولي سيطر كليا على الماتش، لكنو ما نجمش يمركي، و الترجي ترشحت... هذا الكل ما يعني شي و موش مهم... الاهم حسب رايي هو صورة التحضر للجمهور الكنغولي... جمهور على...
نسمع في برنامج الحقائق الاربعة توا، احدى ضحايا مأساة السبالة، والدة عمرها 68 سنة الله يرحمها، تخدم و تصرف على عائلة فيها 4 رجال اولادها، منهم 3 في الدار، و من ال3 فما زوز معرسين... نساهم تخدم عليهم... و الاتعس انو حمزة البلومي، سأل الترّاس الي نحكيو عليه،قالوا كي توفات توا شكون باش يصرف عالعائلة، هبط راسو و قالو... ال...
كنت نسمع في ممثل جمعية "عيش تونسي" في قناة الحوار التونسي، الخلاصة الواضحة من كلامو لاي انسان يسمع بعقلو: هي مشروع سياسي تولد متخفي في شكل جمعية، و سيتقدمون للانتخابات التشريعية القادمة.
تمويل الحملة الإنتخابية في الانتخابات البلدية الماضية: •170 قائمة قدّمت كشوفات بنكية لا تغطي كامل فترة الحملة الانتخابية و لا تحتوي كلّ العمليّات •93 قائمة استعملت أموال مجهولة المصدر مجموعها 163 الف دينار •1134 قائمة جمعت موارد ذاتيّة و موارد تبرّعات، ثمّ انفقت منها 918 الف دينار في نفقات لا صبغة انتخابية لها •527 ...
صباح النور محكمة الحسابات باش تهبط اليوم تقريرها حول تسيير هيئة الحقيقة و الكرامة... تبارك الله عليهم عيني ما تضرهم ملا محارث متاع خدمة 😁... خليونا نتنفسو شوية😁
شكرا
السلام عليكم مازلت مانيش باش نحكي على تقرير محكمة الحسابات في جزؤو المتعلق بحملة الانتخابات البلدية، الله غالب، غاطس خدمة،قدمت فيه برشا راني، les graphes حسب انجازات الاحزاب و ارقام حاضرين، مازال الصياغة، ان شاء الله منا لنهار الاربعاء نهبطوه... في الاثناء نحب نهبطلكم رسالة جاتني من احد متابعي الصفحة، باش نهبطها كيما ه...
اعادة، في إطار ثقافة الزواليزم والحلب الجماعي الي قاعدين نقومو بيه للكائن الهلامي الي مسميينو الدولة و الي نعتبروه عندو بير ذهب لا ينضب و نحبوه يرضّعنا فردا فردا... تقديرات بحوالي 57 مليار في مهب الريح عمال الحضائر التقرير السنوي لمجمل اعمال خبراء دائرة المحاسبات عام 2014، فيه نتائج مهمات الرقابة على مجموعة من ال...
صباح الخير: قتل العاملات الفلاحيات في تونس اصبح ظاهرة عادية في تونس؛ اقصى ما نفعله بعد كل فاجعة، هو العواء كالكلاب الجرباء الجريحة... المحاسبة: 1) صاحب الضيعة الي يعرف و يقبل انو العاملات ينتقلو لضيعتو في ظروف خطيرة 2) السمسار او القشار الي يلم في النساء و يربط في الخيوط مع اصحاب الضيعات (اي نعم، في هالبلاد الكلبة ف...
السلام عليكم تقرير محكمة الحسابات حول تمويل حملة الانتخابات البلديّة و حول تمويل الأحزاب. كنت باش نبدا بالحديث على تمويل الحملة الانتخابيّة البلديّة، لكن البارح لمّا كثر الحديث على تمويلات الأحزاب، خيّرت نفصللكم الموضوع هذا قبل... ياللّه، ننطلقو.. الأحزاب المذكورة برشا و اغلبية الأحزاب الصغيرة لا تحترم شيئا من حيث ال...
صباح الخير اعادة لتلامذة باكالوريا شعبة الاقتصاد و التصرف طبعا تقرير دائرة المحاسبات جايينو في الويكاند باش نحكيو عليه (الله غالب ما نجمتش النهارين الي فاتو مغصور خدمة).. اليوم اعادة لمقال قديم مساهمة من الصفحة في مساعدة بسيطة لتلامذة باكالوريا شعبة الاقتصاد و التصرف. و الاعادة فرضتها مجموعة من الاسئلة الي جاتنا من...
صباح الخير الشيمينو اليوم مضربين، اما ركزوا في الطلب الاول، و شوفو فين وصلت العربدة النقابية على شركات الشعب التونسي، المطالبة بارجاع 19 عونا الى العمل بعد ان تم عزلهم لاخطاء جسيمة، و طبعا بالطريقة هذي، يتم تدمير اي فكرة انضباط، و كل حد يعمل الي يظهرلو، و النتيجة خراب المؤسسة و خدماتها و حوادث تتكلف ارواح التوانسة و م...
قريبا يهبط تقرير محكمة الحسابات حول تمويل الاحزاب لحملاتها الانتخابية في انتخابات بلديات 2018... توا كل شي يظهر
فرصة باش نحكيو على الاحزاب مادام كثر الحديث على فلوس واحد منهم تعليق في ما يتعلق بميزانية مؤتمر حزب التيار الديمقراطي: شفت برشا ناس تعمل في زوز انواع من التعليقات، واحد يلومو فيهم كيفاش قد المصاريف قد الموارد، اثنين يلومو فيهم كيفاش طلعت رقم arrondi ما غير حتى مليمات 115900 دينار... التعليق الاول، بالنسبة لأي شخص ...
صباح النور، حول المطالبة بزيادة الاجور فذلكة لا غير 😁 حضرت مرة على حوار بين اثنين من اعظم الناس الي عرفتهم في حياتي: - الوالد: غدوا مسيرة متاع اتحاد الشغل - الوالدة: لواه؟ شني يبغو؟ - الوالد : زيادة في الشهرية الوالدة: كان حتى انت بيزيدوك في التقاعد، غدوا برّا معاهم... نهاركم زين
اليوم اكتشفت انو في تونس شيفور في الSNT يخلص اكثر من طبيب interne في مستشفى عمومي يداوي في مئات الناس شهريا و هازز على ظهرو منظومة الصحة العمومية... في الاقتصاد فما حاجة اسمها la chaine des valeurs... و المقصود بيها، هو انو قيمة صناعة التحفة من خشب الزيتون اعلى من قيمة لوحة من نفس الخشب... احنا بعون الله بعد الثورة تم...
إعادة يا شهّار، يا شركة منظمة، يا مهني يحترم بلادو و يخلص في ضرائبو الحقيقية، كي تستعملو الكاش راكم في الواقع تذبحو في ارواحكم بموس حافي... مساء الخيرات بلادي... رحلة اخرى طويلة و الي عندو نفس يتبّع😁 بإذن الله ما يندمش اليوم باش نحكيو على استعمال الكاش في تونس، و الأثر متاعو على حياة المواطن... في تونس، تقريبا ا...
صباح النور البارح، زوز عائلات من اثرياء فرنسا (اصحاب شركة الاستثمار Artemis و اصحاب شركة السلع و المنتوجات الفاخرة LVMH) يتبرعو تباعا ب100 و 200 مليون اورو لترميم المعلم التاريخي notre dame de Paris... ثلاثة استنتاجات حسب رايي : * اولا و بعيدا عن دلالات عملية التبرع بحد ذاتها، هذي ناس لا تخشى من اعلان ثرائها، بل و...
السلام عليكم البنزين مدعّم؟ عليه اداءات؟... هات نفركو الرمّانة مع بعضنا كالعادة، مقال طوييييييييييييييييل😁، و الي ما عندوش نفس يتعدّى خيرلو، آما الي يصبر معانا ما يندمش بإذن اللّه... المقال حضّرتو من نهار الاحد الي فات، و قعدت نخمّم منهبطو و الّا لا خاطرو طويل، على كلّ هاو قدّامكم، و لكم سديد النظر... و انبهكم من ...
اليوم السبعة نصف ليلا نفركو رمانة دعم المحروقات
السلام عليكم موقف متاز لاتحاد الشغل من نقابة دار المسنين في قرمبالية... الاشكالية انو الموقف هذا لم يتم اتخاذه مع نقابة اخرى عملت ما اتعس ( انظر الصورة المصاحبة)... و الفرق هوني، هو انو الموضوع متاع النقابة الي طردت هيئة رقابة عمومية، ما خذاش حظو في الإعلام، و الراي العام ما ركزش معاه، رغم اني نعتبر حادثة نقابة الAFH ...
السلام عليكم معرض تونس الدولي للكتاب، يمثل بالنسبة لبرشا ناس حدث من اهم احداث السنة، و منهم العبد لله... ما لاحظته في السنوات الاخيرة و في الدورة هذي خاصة، هو التراجع المرعب لعدد و نوعية العارضين، و خاصة لعدد الزوّار... المأساة الاولى، هو انو الحدث هذا اصبح غير ذا جدوى لاكبر و افضل دور العرض و الناشرين العالميين و الع...
صباح النور الي يعرف الصفحة هذي، يعرف انها تتحول الى صفحة اعلام حربي كل ما تعلق الامر بحرب تونس ضد جراثيم الدم و الارهاب... في ظل التطورات في الشقيقة ليبيا فرّج الله كرب شعبها، تحية الى المرابطين على الحدود الشرقية، تحية الى كل جندي و حرس و امني و ديواني واقفين ذودا عن حدود هذا الوطن الصغير بمساحته الكبير بتاريخه......
مساء الخير، الليلة باش نخرجو من تونس و نمشيو للرياض في المملكة العربية السعودية الشقيقة... أرامكو و ال111 مليار دولار... أرامكو، هي الشركة الحكومية السعودية للنفط، الشركة هذي تأسست عام 1933، و في ال85 سنة الي فاتت، الشركة هذي عمرها ما خرّجت للعموم وضعيتها المالية (ما عدى بعض الارقام القليلة في 2018) ... عمناول، ...
الليلة، نعملو ترتيحة من تونس، و نحكيو على شركة ARAMCO... rendez-vous 19h05
لو صحت حكاية كيما هذي، لو فعلا وصلت الفوضى لهذه الدرجة من التسيب و الانحطاط و غياب المحاسبة القاسية، و لو تم التكتّم عليها من طرف ديوان الطيران المدني، نكونو رسميا دخلنا في ستاج التنين، و انتظروا اول فاجعة جوية قريبا في تونس.... https://m.facebook.com/story.php?story_fbid=2083861738582489&id=100008760485038
صباح النور بعد منامة الملح، تعدينا لمنامة الذهب... اي شبيه، ديما الحلم بالثروة اسهل من التعب و التمرميد لتحقيقها... انا ننصح بحل وسط جذري: نستعملو كل موارد الميزانية نلعبو بيها ورقة بلانات وين، نضربو ضربتنا و نصبحو من اثرى اثرياء العالم... نهاركم زين
السلام عليكم جديــــــــــــــــــــــــــــد (في خاطر الsuperfans الي فدّو من البايت 😁😁) الاقتصاد الموازي... 20%... لا لا الخبراء قالو 41%... تي لااااا، أجمع عديد الخبراء انّو فوق ال55%... التخمينات هذي سمعنا من كلّ السياسيّين و المنظمات المهنيّة في كلّ وسائل الإعلام... و بالطبيعة، كلّ حد يحطّ الرّقم الّي يساعدو و...
ميزة جديدة عملها فايسبوك من اجل الشفافية حول اصحاب الصفحات خذيتلكم بعض من الشخصيات و الاحزاب السياسية في تونس باش نشوفو منين يتم تسييرهم
معلومة اخيرة تتمة للمقال السابق حول قرض الدولة ب356 مليون اورو من البنوك التونسية، 78% منهم من بنوك خاصة، يعني حتى لوبانة عملنا رسملة البنوك العمومية و توا نتسلفو منها، لوبانة فارغة... و هي اصلا قولة ما تعني شي، خاطر هذا لا يمنع ذاك... البنك الي عندو ودائع كفاية ينجم يسلف يسلف.. ملاحظة: الصورة من موقع ilboursa
السّلام عليكم بكلكم سمعتو في الإعلام، انّو الدّولة تسلفت من البنوك المحلّية قرض بالعملة الصّعبة بقيمة 356 مليون أورو على 3 سنين و بنسبة فائدة تساوي 2.5%سنويّا... هات نفركو هالرّمّانة و كلّ ما دار حولها من فوعة... اوّلا، البنوك كيفاش تسلّف؟ لازمكم تعرفو، انّو البنك هو مؤسّسة تجمع الودائع من النّاس الي عندها فلوس و...
السلام عليكم اعادة مع تحيين الارقام... كالعادة، الي عندو رواري يتبعنا و بإذن الله ما يندمش😁 حسب موقع البنك المركزي، مخزون تونس من العملة الصّعبة، يغطّي 85 يوم توريد لبلادنا بعد ما كان وصل طاح حتى 65 يوم في 2018... اليوم باش نحاولو نجاوبو مع بعضنا، على سؤال ينجّم يسألو أي مواطن لنفسو: مخزون العملة الصّعبة طلع، مخزو...
في ميدي شو:. ممثل اتحاد عمال القطاع العام، المسؤول على الدراسات و البرامج يا بوقلب، كي قالولو معمل التبغ خاسر، قالهم هذاكا خارج اي نقاش خاطر يدخل في مليارات للدولة، يعني ماشي في بالو انو مداخيل الضرائب على التبغ تابعة مرابيح معمل التبغ😶😶😶... كي قالولو يهديك، هذيكا ضرائب موش مرتبطة بربح و خسارة الإنتاج، و راهو معمل ا...
موضوع تداين الدولة بالعملة من البنوك المحلية باش نرجعولو بالتفصيل في اقرب فرصة (نورمالمون نهار السبت ان شاء الله) لكن بالشوية عاد... خلطت على اخر برنامج المتميزة مريم بلقاضي و المجموعة الرائعة الي معاها، نلقى سي عزالدين سعيدان يخطب عليهم، و قالهم بصوت جهوري و لهجة الواثق المتمكن: انو نسبة الفائدة على القروض مرتبطة بثلا...
سلام عليكم ...إعادة مع تحيين الارقام... مخزون العملة الصّعبة، هو مجموع العملة الاحنبية الي تحت تصرّف البنك المركزي في تاريخ معيّن. و قيمة المخزون هذا، أو قدّاش لازمها تكون بالنّسبة لكلّ بلاد، هو موضوع عدّة دراسات اقتصاديّة في العالم، و الآراء متعدّدة حول الموضوع هذايا... هات نفهمو السّاعة كيفاش يتكوّن مخزون العملة ا...
لاحظوا انو و لا حزب او منظمة مجتمع مدني او ناشط حقوقي او منظمة مهنية، باش يتكلموا و يقولو عيب... لاحظوا الصمت الجماعي المخزي لمن صوتهم يعلو جعجعة عند كل مصيبة، لاحظوا جعجعة هؤلاء لو تجرّأت الدولة و استعملت قوة القانون ضد هؤلاء نقابة عمال الستاغ بعد أن قامت بعملية تقييم علمية لكفاءته، تقرر ان الpdg ما يصلحش و تغلق مكتب...
3 سنين لتالي😁😁
😁😁😁😁 هذا مقال قديييييم صدر في ديسمبر 2014 حول رحلة عملتها نائبة في التأسيسي بتكليف من رئيس الجمهورية المؤقت وقتها السيد منصف مرزوقي... المنصف المروزقي، مبروكة مبارك و رحلة الاكوادور السيّد منصف المرزوقي ذكر في تصريح تلفزي ما يلي: "أرسلت مبروكة مبارك للاكوادور بتذكرة ثمنها أكثر من 8 آلاف دينار في مهمّة خطيرة لتع...
بايت مجمّر 😁 نداء الى كل الاحزاب: جاية انتخابات 2019، و توا لازمكم تبداو تحضرو برامجكم، ابعدوا على مسرحيات انتخابات 2011 و انتخابات 2014 : عركة دينية و هوية ... هذا بكلو كذب و تنويم للتوانسة... كل حد حر في حياتو الخاصة، المتدين تونسي و من حقو يعيش حياتو كيما يحب، و الغير متدين تونسي و من حقو يعيش حياتو كيما يحب، و ح...
الكلام هذا لازم الي يتبعو في الصفحة الكل يفهموه... هذي اجابتي في تعليق للزوز اوخيان ربي يفضلهم الي يشوفو فيا حاجة كبيرة (و هذا من حسن اخلاقهم).. صدقوني لا، مانيش خير من الموجودين... انا نظهرلكم عرّيف، فقط لاني انجم نوصل المعلومة لغير المختصين، صدقوني البلاد معبية كفاءات احسن مني بالف مرة، تبقى المشاكل عظيمة جدا، و ال...
فما ملف رشوة تعرض في برنامج الحقائق الاربعة (كل الود و التقدير للمتميز حمزة بلومي)، على احدى بلديات ولاية زغوان، الحقيقة، واحد كي يتفرج قلبو يوجعو على بلادو و يدبرم... يعني الي حدو حد التلفزة، يزيد يهبل على حال البلاد و يأيس... ما نعرفش لو البرنامج قال او لا انو الملف تكفلت بيه هيئة مكافحة الفساد و النيابة العمومية ...
السلام عليكم في الصورة: الاحمر تراجع سلبي الاخضر تطور ايجابي نواصلو اليوم متابعة بعض المؤشرات الإقتصاديّة لبلادنا منذ الثّورة و في عهد كلّ حكومة.. اليوم باش نحكيو على الإستثمار الخارجي الدّاخل لبلادنا كلّ سنة، و باش نقارنو نموّ هذا الإستثمار بين كلّ عام و العام و الّي قبلو... كيفاش نعملو مقارنة اقرب ما تكون للواقع؟ ...
توضيح رفعا لسوء الفهم: برشا ناس كي قراو المعلومة هذي، صارلهم التباس و سوء فهم، و مشى في بالهم انو الحديث يتعلق بالزيادة الي صارت عليها polémique في فيفري الي فات، و انو كلمة "البنك المركزي يبقي على سعر الفائدة دون تغيير"معناها كإنو تراجع على الزيادة في الtaux directeur الي صارت في فيفري... و سوء الفهم هذا متوقع و معق...
للناس الي خرجتلها كتيبة المقال السابق مقلوبة و ما نجمتش تقرا ستاتي البريكسيت
فما البعض خرجتلهم الكتابة مقلوبة في ستاتي الBrexit ما نعرفش علاش، الاغلبية ظهرتلهم عادية تتقرا و انا تظهرلي واضحة... اسف ما عنديش حل للحكاية هذي
نهار عطلة، نعاودو نجمرو البايت، اكيد الsuperfan راهم يغليو علينا في كل اعادة😁😁😁... اليوم تيريزا ماي، طلبت رسميا تأجيل البركسيت الى 30 جوان الجاي، الموعد الاصلي كان 30 مارس مجلس النواب البريطاني رفض صيغة اتفاق بريطانيا من اوروبا، ما رفضش الاتفاق، رفض الصيغة الي تقدمتلو.. و حاليا فما قدام بريطانيا 5 حلول : * اعادة ...
تلقاه راقد، ماعاجبو شي، تلقاه يخدم شطر خدمتو، وقتو كوناكتي اكثر من وقتو ينتج، يحلم بالثروات المنهوبة، يدبر راسو قضياتو بمعرفة و الا حتى بخمسة الاف، تلقاه متقلق من غيرو كيفاش يعيش حياتو الخاصة، تلقاه يحلم بخرجة من البلاد، تلقاه عادي يشكك في كل ناجح، تلقاه يكره كل ناجح، تلقاه ما يعرفش اش معناها ضرائب و لشنوا تصلح اصلا، ت...
كل سنة و تونس حرة
هدية عيد الإستقلال : قوات الحرس الوطني الباسلة تدعس 3 جراثيم دم في جبل السلوم والعملية متواصلة إلى حدّ الان... اكيد راهو المقفول متاع الكسكسي قعد مطيّش😁
البورصة 2 إعادة البارح فسّرنا شنيّة البورصة أصلا، و كيفاش الشّركات تدخل للبورصة، و كيفاش المواطن ينجم يولي يبيع و يشري في البورصة، اليوم باش نحكيو على تفسير مبسّط، لأسباب ارتفاع و انخفاض سعر الأسهم متاع الشّركات في البورصة، و باش نحكيو على فولكسفاقن في العالم، و سيفاكس ارلاينز و التجاري بنك في تونس... في الحقيقة برشا...
البورصة 1 إعادة اليوم، باش نحكيو على موضوع جبدنا عليه قبل في سياق حديثنا على مواضيع أخرى... و الموضوع هذا هو البورصة... و كالعادة، قبل ما نعطيو أرقام بورصة تونس، نعملو تذكير لبعض المفاهيم... كلّ شركة، كي تتكوّن عندها رأس مال، و هاك الرّأس مال، يكونو جايبينو شركاء كلّ حد و بايو... قانونيّا، رأس مال كلّ شركة، يكون مقسو...
تدوينة الاحد، خارج الموضوع: الحرية على الفايسبوك، كيف تساوت قيمة الخطابات رغم اختلاف أصحابها؟ انتهى العصر الجميل لعشقنا للملابس الجاهزة، و الأكلات الجاهزة، و بدأ عصر مرعب اضفنا فيه لما سبق، عشقنا للافكار الجاهزة، نحن نعشق كل ما هو سريع التحضير و سيّئ التحضير، كل ما هو ذو استعمال واحد، نثرثر، نتسابب، ننتفض، ثم ننسى ا...
إعادة و دائما في سياق اهمية المعطيات الشخصية للناس و القدرة على تحويلها لاموال، كيما حكينا على فايسبوك البارح و اليوم نحكيو على شركات في تونس جوائز و مسابقات الشّركات اليوم باش نحكيو في موضوع مختلف البطاقات الي تفرّقها الشّركات، في شكل cartes fidélité و الا الجوائز والمسابقات الي تعملهم الشّركات، والي يكفي باش الموا...
السلام عليكم تعليق تداول سهم التّجاري بنك في البورصة ماناش باش نحكيو على أسباب التّعليق، يبدو انّو فمّا مشكل حكاو عليه بعض وسائل الإعلام، الله اعلم شنوّا في الواقع... و هوني اذا مافمّاش معلومة من مصدر رسمي و متاحة للعموم، ماناش باش نحكيو عليها.. باش نحكيو فقط على قرار هيئة البورصة بتعليق تداول السّهم... آش معنا...
اعادة السلام عليكم على هامش ما تقال البارح حول توقف فايسبوك و عودته مقابل دفع قيمة دخول، هذا مقال قديم يفسر علاش مواقع التواصل الإجتماعي هذي، ما تنجمش تولي بالفلوس، و الاستحالة هذي، جاية اصلا من طريقة عمل المواقع هذي، يعني اصحاب هذه المواقع، يعرفو انهم يربحوا اكثر فلوس لما يقدمو الخدمة مجانا، من انهم يقدموها بالفلوس.....
السلام عليكم، حكينا في المقال السابق على تطور ميزانية وزارة الصحة، هذي إعادة لاهم ملاحظات دائرة الحسابات في مستشفى عزيزة عثمانة، تعطينا فكرة على حجم الاموال الضائعة في مستشفى واحد: نواصلو مع التقرير عدد 31 لدائرة المحاسبات و اليوم نحكيو على نتائج مهمّة الرّقابة على مستشفى عزيزة عثمانة بالعاصمة: مانيش باش نذكر مآسي ا...
السلام عليكم نظرة على ميزانية وزارة الصّحّة: عام 2011، كانت ميزانيّة وزارة الصّحّة في حدود 1109 مليون دينار منهم 906 مليون دينار مصاريف تأجير (أي 82%) و الباقي 203 مليون دينار (18%) مشات للأدوية و تجهيز و بناء المستشفيات و الصيانة و غيرهم.. عام 2011، صرفنا على الصّحّة العموميّة 7,2% من الموارد الذّاتيّة لميزانيّة ا...
بالله، مرة اخرى، ابعدوا على التعميم، ابعدوا على اهانة الاطباء و وضعهم في سلة واحدة، الي يجمّع، هو اكثر واحد يعرف روحو يكذب، و يكفي يغزر للقطاع الي هو فيه، لحد الان ما فما حتى اشارة من بعيد او من قريب تقول انو المسؤول على الكارثة من الاطار الطبي، و اطباء كبارفي البلاد هذي هم اول من اطلق صيحات انذار على حال الصحة العمومي...
فواجع من نوع ال11 روح الي راحت اليوم في الرابطة، كنا نسمعو بيها في بنغلاديش و الهند (سابقا) و ليبيريا... يعني في اكثر دول العالم فقرا و تخلفا... الي صار جريمة بشعة، و استقالة وزير الصحة لن تغير شيء، اذا لم يتم البحث عن الاسباب و خاصة العقاب الجزائي القاسي جدا لكل من تسبب من بعيد او قريب في هذه المأساة، سواء بفعله او بص...
مازلش كاراكوز اكثر من هكا توا؟ طبعا المقصود هو الtaux directeur و موش الTMM... اما هذي خلط استانسنا بيه... لو فعلا الطبوبي قال هذا الكلام، فهذه مهزلة اسطورية شعبوية كاذبة جديدة، و صراحة لا لوم على من صدق هذا التخريف، فقط نعلمهم انو هذي اكبر كذبة تقالت بعد الثورة... البنك المركزي كل ما فعله هو رجاء من البنوك انهم ما ...
صباح الخير مأساة البشرية عبر تاريخها، انو درجات الامتياز كانت دائما هرمية، القاعدة فيها الاغلبية العادية، و كلما ارتفعت درجة الامتياز قلّ العدد... الشعوب الي نجحت في التطور في عصرنا الحاضر، هي الشعوب التي عرفت قيمة هذه الاقلية، و اعطتها الاحترام و الامكانيات الي تخليها تخدم شعوبها... احنا في تونس، لما أُعطيت الكلمة ل...
السلام عليكم إعادة، للتذكير و المرج😁، اش صار في الموضوع هذا؟ شنوا القرارات الي خذاتها وزارة التعليم العالي بعد صدور تقرير دائرة المحاسبات؟ نواصلو مع التقرير 31 لدائرة المحاسبات و اليوم نحكيو على اشراف وزارة التعليم العالي على الجامعات الخاصّة: عندنا في تونس 72 جامعة خاصّة تدرّس لـ 32 الف طالب، حوالي 12%من مجموع الطّل...
صباح الخير لا علاقة بموضوع الصفحة بعد سبعة سنوات متواصلة حريف لتوبنات، تبقى ما تسوى شي في عينيهم، يوصلو يخليوك تشوف انو قطع اي علاقة ليك بيهم هي احسن حاجة تنجم تصيرلك في حياتك، ما نحكيش على الdebit الي تخلصو و مستحيل توصلو، هذيكا بلعناها، اما يحلولك في الجنة ذراع بعروض جديدة في موقعهم، تصدق و تبدل، يفكترولك الجديد و ...
قانون التصريح بالمكاسب: الفصل 5 مطّة 33 من قانون التصريح بالمكاسب و مقاومة الاثراء غير المشروع، يفرض التصريح على كل اعضاء الهيئات التسييرية للاحزاب (يعني موش الرئيس او الامين العام فقط، بل كل اعضاء المكاتب التنفيذية للاحزاب)... و طبعا قبل التصريح، لازم هذه الاحزاب تعطي قائمة مسيريها للهيئة الوطنية لمكافحة الفساد باش ي...
فقط باش ما نكونوش نذكرو الجانب السيئ فقط لانقطاع شبكة اتصالات تونس البارح. الشركة تعتذر من حرفاءها على انقطاع البارح بإهداء 60 دقيقة مكالمات مجانية و 600 ميغا أوكتي انترنات
صباح الخير الخوف من المؤامرات متاع الخوصصة نصيحة: الغريب في بعض موظفي القطاع العام (ما نحكيش على النقابات خاطر ضياع وقت) و خاصّة المؤسسات الي تنشط في قطاع فيه منافسة شرسة انهم قبل ما يحكيو على مؤامرات لتبريك قطاعاتهم و التفريط فيها، و لا واحد فيهم فكر في حكاية ما اسهلشي منها... في حال المنافسة، الشي الي يعمل الفارق ه...
ملاحظة : كي نقرا التعليقات على مختلف الستاتيات نكتشف الي الصفحة تمثل ورطة كبيرة لانصار الايديولوجيات و الاحزاب المختلفة😁.. تجي مقالات تساعد احزابهم و سياسييهم، تلقاهم يمدحو و يبارتاجيو، و طبعا بالطريقة هذي يعطيو مصداقية للصفحة قدام اصحابهم... طبعا احتا هوني، الاثر السياسي لكلامنا هو اخر اهتمامنا، فاكيد باش تجي مقالات...
😶😶😶😶 يعني مازالش حاجة اخرى؟؟؟ عام 2019، شركة توصل اتطيح panne في واحدة من اهم الخدمات الحيوية، انهيار نهائي، ممكن يصير، لكن في اي شركة تحترم روحها، يكون فما مخطط "تواصل النشاط" و تجهيزات احتياطية، تضمن تواصل الخدمات في حال وقوع كارثة كيما هذي، لا و قالكم سيتم اصلاح العطب مساء اليوم على اقصى تقدير.... يعني في المه...
السلام عليكم ثقافة عامة: اليوم باش نحكيو على عموميّات و نعطيو امثلة كيفاش بعض البنوك المركزيّة تعمل في سعر غير حقيقي للعملة المحلّية قدّام العملات الاجنبيّة... نبداو بالسّاس كالعادة، في البداية، لازم نفسرو اهم مقوّمات قوّة عملة بلد ما مقارنة بغيرها من العملات، عموما، ترتبط قوّة العملة أساسا بالثّقة: ثقة العالم في ه...
هذي التصويرة الي قلتلكم عليها في الستاتي الي فات و نسيت ما هبطتهاش معاه😜... الtmm موش سعر سلعة كي يطلع ماعادش يهبط، الtmm يطلع و يهبط حسب الوضع الاقتصادي و النقدي للبلاد
البنوك الي تتبع قواعد الصيرفة الإسلامية، وارتفاع الTMM توضيح زدتو توّا : الصباح هبط ساتي قصير مبرمج باش يتنشر مع العشرة لاعلامكم انّو الليّلة باش نحكيو على تغيّر الـTMM و اثرو على القروض من البنوك الاسلاميّة... التعاليق الي قريتها على الستاتي القصير اكثر من التعاليق على ستاتيات فيها مقالات فعليّة، و السبب هو سوء فهم...
البنوك الاسلامية هي الوحيدة الي ما ترفعش في سعر الفائدة لما الtmm يطلع... صحيح، آما كهو زعما؟ الحكاية تاقف غادي و المواطن ديما رابح فيها؟ الليلة نفركو الرمانة